קורל סימנוביץ'

קורל סימנוביץ'-רוברטו (נולדה ב-9 בספטמבר 1991) היא מעצבת אופנה, דוגמנית ושחקנית ישראלית-אמריקאית. סימנוביץ' נולדה בניו יורק שבארצות הברית, להורים ישראלים. אמה, לימור בהט, התמודדה ב־1984 בתחרות מלכת היופי. אביה, רוני סימנוביץ', היה כדורגלן ששיחק במכבי תל אביב ופרש לקריירת עסקים, לאחר שנפצע בגיל מוקדם. כשהייתה סימנוביץ' בת שלוש, חזרה משפחתה לגור בישראל והתמקמה בתל אביב. כעבור חמש שנים התגרשו הוריה. אמה הייתה בקשר זוגי עם איש העסקים טדי שגיא ונולדה להם בת. אביה נישא בשנית בשנת 2004 לאשת העסקים פנינה רוזנבלום. בנעוריה למדה בתיכון חדש שבתל אביב, במגמת ספורט. את שירותה בצה"ל עשתה כמש"קית ת"ש בבסיס צריפין. לאחר סיום שירותה הצבאי, למדה עיצוב אופנה במכללת שנקר וסיימה בהצטיינות תואר ראשון בתחום זה. במקביל ללימודיה, החלה בקריירת דוגמנות. סימנוביץ' הצטלמה לקמפיינים עבור פוקס, Go Under, הייתה לפרזנטורית של סבוקלם ושל מותג הצעירות של "רנואר", twentyfourseven, וכן השתתפה בקמפיין תדמית לפרויקט "גינדי TLV" בתל אביב. בשנים 2013–2014 הצטלמה לקטלוג בגדי הים של "פלפל". לאחר לימודיה בשנקר, עבדה כמעצבת אופנה ועיצבה בין היתר קולקציה שנושאת את שמה עבור מותג אופנה מוביל. באוגוסט 2015 הייתה דוגמנית הבית של האתר "Adika". באותה שנה, הצטלמה למגזין "בלייזר". בפברואר 2017 הצטלמה לקמפיין בגדי הים של "אפרודיטה". באותה שנה, הצטלמה גם לקמפיין לרשת אופנת הנשים והצעירות GONG והובילה קמפיין של אחד ממותגי אופנת הכלות המובילים באירופה. באוקטובר 2017 הובילה קמפיין עבור חברת התכשיטים YVEL. בדצמבר 2017 נהייתה הפרזנטורית של מותג האופנה "גליתה", במקומה של השחקנית דנה פרידר. בינואר 2018 קיבלה קמפיין למותג הקוסמטיקה רבלון. חודש אחר כך, פורסם כי סימנוביץ' תשמש כפרזנטורית של מותג המשקפיים הבינלאומי KYPERS, הנמצא בבעלות משפחתו של כדורגלן ברצלונה, ג'רארד פיקה. במרץ אותה שנה הובילה קמפיין של רשת "אפריל" (במקום הזמרת מארינה מקסימיליאן) והפכה לאחת הדוגמניות הישראליות המרוויחות ביותר ב-2018. לחשבון האינסטגרם של סימנוביץ' מעל ל-810 אלף עוקבים. אחד מסימני ההיכר של סימנוביץ' הוא הקול יוצא הדופן שלה, ופרט זה זכה לאזכורים ברשת האינטרנט ובתוכניות טלוויזיה. סימנוביץ' נשואה בנישואים אזרחיים לכדורגלן הספרדי-קטלאני סרג'י רוברטו. השניים נישאו בישראל על ידי רב רפורמי והם הורים לבת ולבן. מדיה וקבצים בנושא קורל סימנוביץ' בוויקישיתוף אתר האינטרנט הרשמי של קורל סימנוביץ' קורל סימנוביץ', ברשת החברתית אינסטגרם קורל סימנוביץ', במיזם "אישים" לתיעוד היצירה הישראלית ניר וולף, קורל סימנוביץ' מציגה: זוהר בדשא, באתר ישראל היום, 11 במאי 2016 מלי זיידמן, סרג'י פנינה ברצלונה: הצצה לחיים הפוטוגניים של קורל סימנוביץ', באתר Xnet‏, 28 ביולי 2017 דליה בן ארי, קורל סימנוביץ': "אין חוקים בזוגיות. סרג'י ואני הכרנו בול בזמן", באתר את, 6 במאי 2018 דנה דרבינסקי, קורל סימנוביץ' מעצבת שמלות ב-2,000 יורו: "אני וסרג'י לא שוּפוּני", באתר Xnet‏, 8 בפברואר 2019 סמדר שיר, "היה עליי עליהום, חוויתי סוג של לינץ'", באתר "ידיעות אחרונות", 20 באפריל 2022 Coral Simanovich Roberto (@coralsimanovich) • Instagram photos and videos, www.instagram.com (באנגלית) איך נשמע הקול של קורל סימנוביץ' עם הליום? באתר mako‏, 14 במאי 2017; מתוך התוכנית "מועדון לילה" שי ארזואן, השנה שלה: קורל סימנוביץ' מתכוננת לקיץ, באתר ynet, 2 בינואר 2014 יעל ולצר, כמה תרוויח קורל סימנוביץ' על קמפיין חדש?, באתר ynet, 6 באוגוסט 2015 ים של יופי: קורל סימנוביץ' ונטע אלחמיסטר בהופעת בכורה, באתר Xnet‏, 12 במאי 2015 קורל סימנוביץ' לוהטת בביקיני, במדור "פנאי פלוס" באתר ynet‏, 28 בפברואר 2017 הדוגמנית קורל סימנוביץ' בצילומי קמפיין של רשת אופנת GONG לנשים באתר אשדוד אונליין יפעת הללי אברהם, ‏קורל סימנוביץ' גוזרת קמפיין שמלות כלה מעבר לים, באתר ‏מאקו‏, 7 בספטמבר 2017 שווה-זהב, באתר ONE‏, 30 באוקטובר 2017 ליהי עטר בכר‏, קורל סימנוביץ' תכנס לנעליה של דנה פרידר, באתר וואלה, 14 בדצמבר 2017 קורל סימנוביץ' מככבת בקמפיין בינלאומי, באתר וואלה, 25 בינואר 2018 יוני פרוים, הקמפיין הזוגי של קורל סימנוביץ' וג'רארד פיקה, במדור "פנאי פלוס" באתר ynet‏, 4 במרץ 2018 יוני פרוים, קורל סימנוביץ' עוקפת את כולן בסיבוב, במדור "פנאי פלוס" באתר ynet‏, 8 במרץ 2018 אפרת וכטל, קורל סימנוביץ': "חושבים שאני טיפשה בגלל הקול שלי", במדור "פנאי פלוס" באתר ynet‏, 17 במאי 2017 יוני פרוים, אולה: קורל סימנוביץ' וסרג'י רוברטו התחתנו, במדור "פנאי פלוס" באתר ynet‏, 30 במאי 2018 מאור בן הרוש‏, קורל סימנוביץ' וסרג'י רוברטו הורים לשניים!, באתר וואלה, 17 בדצמבר 2021